ඇප ප්‍රතික්ෂේප කිරීමට තරම් ප්‍රමාණවත් චෝදනා සැකකරුට විරුද්ධව ඉදිරිපත් වී නොමැති බැවින් සැකකාර පාඨලී චම්පික රණවක මන්ත්‍රීවරයා රුපියල් 25,000 ක මුදල් ඇපයක් සහ රුපියල් ලක්ෂ 05 බැගින් වූ ශරීර ඇප දෙකක් මත මුදාහැරීමටයි කොළඹ අතිරේක මහේස්ත්‍රාත්වරිය මෙහිදී නියම කළේ.පාර්ලිමේන්තු මන්ත්‍රී පාඨලී චම්පික රණවක වෙත අධිකරණය විසින් පනවා ඇති විදෙස් ගමන් තහනම ඉවත් කිරීමක් අද දින සිදු නොවූ අතර, එය තවදුරටත් බලපැවැත්වෙනු ඇති.කෙසේ වෙතත්, මෙම නඩුවේ දෙවන සැකකරු ලෙස නම් කර සිටින පාර්ලිමේන්තු මන්ත්‍රී පාඨලී චම්පික රණවකගේ රියදුරු ලෙස පෙනී සිටි දිලූම් තුසිත කුමාර නැමැත්තාද නීතිඥවරුන් මාර්ගයෙන් අද අධිකරණය හමුවේ පෙනී සිටියා.මෙහිදී රජයේ නියෝජ්‍ය සොලිසිටර් ජනරාල් දිලීප පීරිස් අධිකරණයෙන් ඉල්ලා තිබුණේ සැකකරු මෙපමණ කාලයක් අධිකරණය මඟහැර සිට ඇති බැවින් විමර්ශනවලට සහය දැක්වීමක් ලෙස ඔහු රක්ෂිත බන්ධනාගාරගත කරන ලෙසටයි.